**3.13. Planeeringu elluviimise võimalused**

Parima linnaehitusliku lahenduse leidmiseks, kaasaegse keskkonna ja arhitektuurse terviklahenduse tagamiseks tuleb ehitusõiguse realiseerimise eelselt läbi viia vähemalt kolme kutsutud osalejaga kogu planeeringuala hõlmav arhitektuurivõistlus.

Planeeringu elluviimise eelduseks on:

1. Lina tänava väljaehitamine, alates Aleksandri – Lina tänava ristmikust (kaasa arvatud) kuni Lina-Turu tänavate ristmikuni (kaasa arvatud) ja Tartu linnale tasuta üleandmine;
2. Turu- Lina tänava ristmikule valgusfooride rajamine;
3. Turu tänavale (Turu tn 27 kõrval) kavandatud juurdepääsu väljaehitamine;
4. Turu tn kõnnitee alla tugevdatud struktuuriga kasvualuse rajamine koos vajalike kaasnevate tee ehitustöödega;
5. Avaparklast minimaalselt 50 parkimiskoha avalikku kasutusse andmine.

Tartu linn ei võta kohustust avalikuks kasutamiseks ette nähtud tee ja sellega seonduvate rajatiste, haljastuse, välisvalgustuse ning tehnorajatiste, sh sademevee kanalisatsiooni (edaspidi rajatised) väljaehitamiseks ega vastavate kulude kandmiseks.

Lina tn 11 krundil kehtib Lina tn 4 // 6 // 7 // 8 // 9 // 11 // Aleksandri tn 32 krundi detailplaneering, millega on käesolevas peatükis punktis 1 nimetatud kohustus pandud kinnistu igakordsele omanikule ja sõlmitud vastav leping.

Punktis 2-4 toodud rajatiste projekteerimine ja väljaehitamine on krundi Pos 1 kinnistu igakordse omaniku kohustus. Planeeringukohaste rajatiste välja ehitamise ja parkimiskohtade avalikku kasutusse andmise kokkulepe on sõlmitud enne detailplaneeringu kehtestamist.

Planeeringualal mistahes planeeringukohasele esimesele hoonele ehitusloa väljastamise eelduseks on käesolevas peatükis punktides 2-4 toodud rajatiste väljaehitamine Pos 1 kinnistu igakordse omaniku poolt ning punktis 5 toodud parkimiskohtade avalikku kasutusse andmise kokkuleppe olemasolu.

Enne rajatiste väljaehitamist on Tartu linnal õigus keelduda mistahes hoone ehitusloa väljastamisest planeeringualal. Ehitusloa võib anda enne rajatiste väljaehitamist, kui ehitusluba taotleva krundi igakordne omanik on sõlminud enne planeeringukohastele hoonetele ehitusloa väljastamist lepingu, millega tagatakse hiljemalt esimese hoone valmimise ajaks rajatiste väljaehitamine. Planeeringualal mistahes hoone loetakse valminuks, kui hoonele on väljastatud kasutusluba.

Tehnovõrkude rajamine toimub vastavalt krundi Pos 1 kinnistu igakordse omaniku ja võrguvaldajate kokkuleppele.